Document ID: 31987R2103

*****
ΚΑΝΟΝΙΣΜΟΣ (ΕΟΚ) αριθ. 2103/87 ΤΗΣ ΕΠΙΤΡΟΠΗΣ
της 16ης Ιουλίου 1987
που τροποποιεί τον κανονισμού (ΕΟΚ) αριθ. 55/87 για την κατάρτιση του καταλόγου των σκαφών συνολικού μήκους άνω των οκτώ μέτρων τα οποία επιτρέπεται να χρησιμοποιούν δοκότρατες σε ορισμένες παράκτιες περιοχές της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3094/86 του Συμβουλίου της 7ης Οκτωβρίου 1986 για τη θέσπιση ορισμένων τεχνικών μέτρων διατήρησης των αλιευτικών πόρων (1), όπως τροποποιήθηκε τελευταία από τον κανονισμό (ΕΟΚ) αριθ. 4026/86 (2), και ιδίως το άρθρο 15,
Εκτιμώντας:
ότι ο κανονισμός (ΕΟΚ) αριθ. 55/87 της Επιτροπής (3) κατήρτισε τον κατάλογο των σκαφών συνολικού μήκους άνω των οκτώ μέτρων τα οποία επιτρέπεται να χρησιμοποιούν δοκότρατες σε ορισμένες παράκτιες περιοχές της Κοινότητας·
ότι το άρθρο 1 παράγραφος 4 του εν λόγω κανονισμού προβλέπει ότι ο κατάλογος αυτός μπορεί να συμπληρωθεί, αν είναι απαραίτητο, πριν από τις 30 Ιουνίου 1987·
ότι πρέπει να προστεθούν ορισμένα σκάφη τα οποία τέθηκαν σε ενεργό υπηρεσία πριν από την 1η Ιανουαρίου 1987, αλλά δεν συμπεριλαμβάνονται στον κατάλογο·
ότι το άρθρο 3 παράγραφος 5 προβλέπει τη δημοσίευση καταλόγου αντικατάστασης, στον οποίο λαμβάνονται υπόψη οι εγκεκριμένες τροποποιήσεις·
ότι έχουν εγκριθεί ορισμένες τροποποιήσεις και είναι σκόπιμο να ληφθούν υπόψη κατά την αναδημοσίευση του καταλόγου·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αλιευτικών Πόρων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 55/87 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Ιουλίου 1987.

Labels: 7
11
19
6